《咏茅山元符万宁宫》
宋代·蔡卞

猗嗟三茅，得自初成。
气合於无，与形俱升。
孰希其风，必静必清。
寥寥久哉，乃发先生。
帝用尊之，载召来廷。
乃锡命书，迨其俦侣。
因其故庐，启此新宇。
像图仙真，上肖帝所。
神笔牍之，龙凤轩翥。
天锡皇帝，聪明孝友。
抱一用中，以绥九首。
遐迩率从，尊道熙功。
有欲求之，与在斯宫。
作为好歌，以诏无穷。

作者简介：蔡卞（1048-1117），字元度，北宋福建路兴化军仙游县慈孝里赤岭紫金山（今福建省仙游县枫亭镇东宅村赤岭自然村）人。北宋后期大臣，书法家。奸相蔡京胞弟、改革家王安石的女婿。政和七年卒，年七十。谥“文正”。南宋建立后，逝世的蔡卞受到胞兄蔡京的牵连，宋高宗赵构采纳谏议大夫任伯雨谏章，追贬蔡卞为单州团练副使。